Με τις καταθέσεις των αστυνομικών που έπεσαν θύματα από το μένος της ομάδας Ρομά στην περιοχή των Καμινίων, ξεκίνησε η δίκη στο Αυτόφωρο Τριμελές Πλημμελειοδικείο Ηρακλείου για το «θερμό επεισόδιο».

Στο εδώλιο κάθονται τέσσερις Ρομά – τρεις άνδρες και μία γυναίκα – που τα ξημερώματα της Πρωτομαγιάς είχαν στήσει γλέντι ενοχλώντας τους γείτονες τους. Στο σημείο κλήθηκαν άνδρες της αστυνομίας ωστόσο μόλις τους είδε η παρέα των Ρομά τους επιτέθηκε πετώντας σούβλες, πέτρες και ό,τι άλλο έβρισκαν μπροστά τους.

Αυτά ακριβώς περιέγραψαν και οι αστυνομικοί κατά την έναρξη της δίκης λέγοντας πως κινδύνευσε η σωματική τους ακεραιότητα.

Μάλιστα, ένας αστυνομικός τραυματίστηκε στην ωμοπλάτη και χρειάστηκε να του δοθούν οι πρώτες βοήθειες.

Παράλληλα, στο δικαστήριο κατάθεσαν και οι ιδιοκτήτες των οχημάτων που έπαθαν ζημιές από την ρίψη αντικειμένων των Ρομά. Η δίκη είναι σε πλήρη εξέλιξη ενώ αναμένεται να απολογηθούν και οι τέσσερις κατηγορούμενοι.

Πηγή: cretapost